ร้านหมูสองชั้นหมูจุ่มสาขานี้เป็นสาขาจากร้านสาขาแรกที่อยู่หลังมอ ที่นั่งน้อยกว่ามาก มีแค่หนึ่งชั้น คนไม่เยอะเท่าสาขาแรกแต่ก็เต็มร้านอยู่ดี เวลาเปิดปิดเหมือนสาขาแรก ตั้งอยู่บนถ. ทิพย์เนตรฝั่งตรงข้ามธนาคารออมสิน เยื้องมานิดหน่อย รถยนต์สามารถจอดรถได้ข้างทางหน้าร้าน (อย่าจอดฝั่งตรงข้ามที่เป็นที่จอดรถใหญ่เพราะจะเสียคันละ 40 บาท) แต่ถ้ามอเตอร์ไซค์สามารถเลี้ยวเข้าไปจอดในร้านได้เช่นกัน มาวันนี้ลองบุฟเฟ่ต์ราคาเท่าสาขาแรกเลยคือ 189 บาทรวมน้ำ ของก็เท่ากันและเหมือนสาขาแรก รสชาติเหมือนกัน แต่ความไวในการเติมของจะไวกว่า แอร์เย็นสู้สาขาแรกยังไม่ได้ เตาดีกว่า ตัวร้านสะอาดกว่าเพราะใหม่กว่า ไอศกรีมน้ำอัดลมเหมือนสาขาแรกทุกอย่าง ที่นั่งมีออกไปถึงหน้าร้านเลย เป็นอีกร้านหมูจุ่มที่วัตถุดิบคุณภาพกลางๆ คาวบ้าง (พวกเครื่องใน) แต่ส่วนใหญ่ไม่คาว น้ำจิ้มอร่อยทั้งสามแบบ เตาร้อนไว สาขานี้ที่นั่งจะแอบติดกันนิดนึงพอๆกับสาขาแรก เป็นอีกร้านที่แนะนำสำหรับคนที่ชอบทานหมูจุ่มในราคาที่ไม่แพงมากนัก คุณภาพวัตถุดิบสมราคา นั่งทานได้เรื่อยๆไม่จำกัดเวลา